รัฐบาลไทย-ข่าวทำเนียบรัฐบาล-ก.อุตฯ ขอความร่วมมือทุกสถานประกอบการ กำชับพนักงาน เข้มตามมาตรการป้องโควิด -19 ช่วงเทศกาลปีใหม่
วันพุธที่ 29 ธันวาคม 2564
ก.อุตฯ ขอความร่วมมือทุกสถานประกอบการ กําชับพนักงาน เข้มตามมาตรการป้องโควิด -19 ช่วงเทศกาลปีใหม่
กระทรวงอุตสาหกรรม ขอความร่วมมือทุกสถานประกอบการแจ้งพนักงานให้ปฏิบัติตามมาตรการป้องกันโควิด-19 ในช่วงปีใหม่
ก.อุตฯ ขอความร่วมมือทุกสถานประกอบการ กําชับพนักงาน
เข้มตามมาตรการป้องโควิด -19 ช่วงเทศกาลปีใหม่
กระทรวงอุตสาหกรรม ขอความร่วมมือทุกสถานประกอบการแจ้งพนักงานให้ปฏิบัติตามมาตรการป้องกันโควิด-19 ในช่วงปีใหม่ เผยโรงงานกว่า 1,600 แห่ง ทํา Bubble and Seal แล้ว เตรียมนัดประชุมหารือมาตรการขับเคลื่อนเดือนมกราคม 2565
นายกอบชัย สังสิทธิสวัสดิ์ ปลัดกระทรวงอุตสาหกรรม เปิดเผยว่า ได้กําชับหน่วยงานในสังกัดกระทรวงอุตสาหกรรมทุกแห่ง แจ้งขอความร่วมมือไปยังสถานประกอบการภาคอุตสาหกรรมในกํากับดูแล ให้ปฏิบัติตามมาตรการของศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (ศบค.) โดยเฉพาะผู้ที่เดินทางกลับภูมิลําเนา เดินทางท่องเที่ยว หรือไปยังพื้นที่ที่มีการรวมกลุ่มของคนเป็นจํานวนมากในช่วงเทศกาลปีใหม่ โดยย้ําให้ปฏิบัติตามมาตรการป้องกันการแพร่ระบาดของโรคโควิด -19 อย่างเคร่งครัด เนื่องจากสถานการณ์การแพร่ระบาดของเชื้อไวรัสโคโรนา 2019 สายพันธุ์โอมิครอน มีแนวโน้มแพร่กระจายได้ง่ายและรวดเร็ว
“เพื่อลดความเสี่ยงของการแพร่ระบาด กระทรวงฯ ได้ส่งหนังสือด่วนที่สุดถึงหน่วยงานในสังกัดและสถานประกอบการโรงงานในกํากับกว่า 60,000 โรง เพื่อขอความร่วมมือให้แจ้งประชาสัมพันธ์ไปยังเจ้าหน้าที่ฯ และพนักงาน ก่อนที่จะหยุดยาวในช่วงเทศกาลปีใหม่ ให้ปฏิบัติตามแนวทางป้องกันโรค COVID-19 ด้วยมาตรการ       D-M-H-T-T ( D - Distancing : อยู่ห่างไว้ M - Mask wearing : ใส่แมสก์กัน H - Hand wash : หมั่นล้างมือ    T - Testing : ตรวจวัดอุณหภูมิ และ T - Thai Cha na : ใช้แอปฯ ไทยชนะ) อย่างเคร่งครัด และเมื่อพนักงานกลับมาปฏิบัติงานให้ทําการคัดกรองพนักงานทุกคนผ่านแอปพลิเคชัน Thai Save Thai รวมทั้งสุ่มตรวจหาเชื้อโควิด-19 ด้วยชุดตรวจ Antigen Test Kit (ATK) ตามหลักเกณฑ์ที่กําหนด และพิจารณาดําเนินมาตรการป้องกันและควบคุมโรค   ในพื้นที่เฉพาะ (Bubble and seal) เพื่อให้สามารถประกอบกิจการได้อย่างต่อเนื่อง โดยกระทรวงฯ และหน่วยงาน  ที่เกี่ยวข้องจะสนับสนุนด้านองค์ความรู้ การให้คําปรึกษาแนะนํา และการตรวจประเมินตามแผนป้องกันโควิด-19 ของผู้ประกอบกอบการ ส่วนความก้าวหน้าของสถานประกอบการที่ดําเนินมาตรการ Bubble and seal ในขณะนี้ได้รับรายงานว่ามีโรงงานเข้าร่วมจัดทํา Bubble and seal จํานวนทั้งสิ้น 1,633 แห่ง ซึ่งเป็นไปตามเป้าหมายที่ตั้งไว้   1,500 แห่งภายใน  ปี 2564” นายกอบชัย กล่าว
นอกจากนี้ กระทรวงฯ ได้พัฒนาระบบสารสนเทศเพื่อการแลกเปลี่ยนเรียนรู้ในการดําเนินการมาตรการ    Bubble and seal ทาง http://i-safefactory.industry.go.th และให้สํานักงานอุตสาหกรรมจังหวัดติดตามและรายงานผลการดําเนินงานดังกล่าว ได้แก่ 1. การเข้าไปใช้งานในระบบแลกเปลี่ยนเรียนรู้ 2. การอบรมและการให้คําแนะนํา (Training & Coaching) และ 3. การจัดทํา Bubble and seal ของผู้ประกอบการ โดยระยะที่ 2 (มกราคม - มีนาคม 2565) เน้นกลุ่มอุตสาหกรรมที่ส่งผลกระทบต่อเศรษฐกิจ 5 ประเภท คือ อุตสาหกรรมอาหาร ยาง อิเล็กทรอนิกส์ บรรจุภัณฑ์ และที่ใช้แรงงานต่างด้าวเข้มข้น ซึ่งศูนย์ปฏิบัติการด้านการแก้ไขสถานการณ์ฉุกเฉินในส่วนที่เกี่ยวกับ
ป้องกันและควบคุมการแพร่ระบาดของโรคติดเชื้อโควิด-19 ในสถานประกอบกิจการและโรงงานอุตสาหกรรม
จะจัดประชุมในช่วงต้นเดือนมกราคม 2565
สําหรับสถานการณ์ล่าสุดของสถานประกอบการโรงงานขนาดกลางและขนาดใหญ่ในการกํากับของกระทรวงอุตสาหกรรม จํานวน 64,535 แห่ง พบการติดเชื้อจํานวนรวม 1,359 แห่ง แรงงานติดเชื้อ 82,435 คน หายป่วยสะสม 78,874 คน คิดเป็นร้อยละ 96 โดยอยู่ระหว่างการรักษาตัว จํานวน 3,561 คน
----------------------------------------------------
29 ธันวาคม 2564